text: ঢাকা কমার্স কলেজ বাংলাদেশের রাজধানী ঢাকা শহরের মিরপুরে অবস্থিত একটি উচ্চ মাধ্যমিক ও  স্নাতকোত্তর কলেজ। ১৯৮৯ সালে প্রতিষ্ঠিত এটি ঢাকা মহানগরীর প্রথম কলেজ যা বাণিজ্য বিশেষত। শিক্ষার্থীরা বাংলা ও ইংরেজি উভয় মাধ্যমেই শিক্ষা গ্রহণ করে। এই কলেজের মূল প্রতিষ্ঠাতা হলেন অধ্যাপক কাজী নুরুল ইসলাম ফারুকী। এই কলেজটি "ডিসিসি" নামেও পরিচিত। ২০১২ সালে ঢাকা কমার্স কলেজকে বাংলাদেশের সেরা বেসরকারী কলেজ হিসাবে ভূষিত করা হয়েছিল। ২০১৯–২০২০ সেশনে বিজ্ঞানের জন্যও উচ্চমাধ্যমিক কোর্স শুরু করা হয়েছে।
  
  অবস্থান 
  মিরপুর চিড়িয়াখানা রোডে অবস্থিত রজনীগন্ধ্যা হোটেল থেকে ৫০ গজ উত্তর-পশ্চিম কোণে, অথবা সিরাজুল ইসলাম মাদ্রাসা থেকে ৩০ গজ উত্তরে কলেজটি অবস্থিত।
  
  ভর্তির যোগ্যতা 
  উচ্চ মাধ্যমিক কোর্সে ভর্তির আবেদনের ক্ষেত্রে এস.এস.সি পরীক্ষায় ন্যূনতম জিপিএ -৩.৫০ থাকতে হয়। অনার্স কোর্সে ভর্তি হওয়ার জন্য জাতীয় বিশ্ববিদ্যালয়ের নীতিমালা অনুযায়ী এস.এস.সি এবং এইচ.এস.সি উভয় পরীক্ষায় গড়ে জিপিএ ৪.০০ থাকতে হয়। আর মাস্টার্সের ভর্তি অনার্সের ফলাফলের উপর ভিত্তি করে নির্ধারিত হয়
  
  অনুষদসমূহ 
   বাংলা
   ইংরেজি
   ম্যানেজমেন্ট
   হিসাববিজ্ঞান 
   মার্কেটিং
   ব্যবসায়
   পরিসংখ্যান, গণিত ও কম্পিউটার
   অর্থনীতি 
   ভূগোল
   সেক্রেটারিয়েল সাইন্স ও অফিস ম্যানেজমেন্ট
   বিজ্ঞান
  
  ফলাফল
  
  কলেজ ভবন 
  
  কলেজের দাপ্তরিক, একাডেমিক ও অন্যান্য সহায়ক কার্যক্রম সমূহ সম্পাদনের জন্য ২ টি সুবৃহৎ ভবন রয়েছে। এর মধ্যে একটি ভবন ১১ তলা বিশিষ্ট অপরটি ১২ তলা বিশিষ্ট। ১১ তলা ভবনটি পূর্ব পাশে অবস্থিত এবং এতে মোট রুম রয়েছে ৫০ টি। আর ১২ তলা ভবনটি দক্ষিণ পাশে অবস্থিত এবং এতে রুম রয়েছে ৭০ টি। কলেজের নিজস্ব অডিটোরিয়াম রয়েছে।কাজী ফারুকী অডিটোরিয়ামে প্রায় ১৬০০ টি আসন রয়েছে।
  
  গ্রন্থাগার
  কলেজের ১১ তলা ভবনের ৪র্থ তলায় কলেজটির গ্রন্থাগার অবস্থিত। গ্রন্থাগারে সিলেবাস ভিত্তিক বইয়ের পাশাপাশি অন্যান্য জ্ঞানমূলক বইয়ের সমন্বয়ে গঠিত। গ্রন্থাগারে ৩,০০০ বই রয়েছে। লাইব্রেরীটি সকল শিক্ষার্থীর জন্য উন্মুক্ত হলেও শুধুমাত্র কার্ডধারী শিক্ষার্থীরাই বই বাসায় নিয়ে যেতে পারে। গ্রন্থাগারটি শীতাতপ নিয়ন্ত্রিত।
  
  ল্যাবসমূহ 
  কলেজটিতে শিক্ষার্থীদের বিভিন্ন বিষয়ে ব্যবহারিক শিক্ষা প্রদানের ২টি ল্যাব রয়েছে।
   কম্পিউটার ল্যাব
   টাইপ ল্যাব
  ল্যাব শুধুমাত্র কার্ডধারী শিক্ষার্থীরাই ব্যবহার করতে পারে।
  
  ক্লাসসমূহ 
  এই কলেজের সকল শ্রেণীকক্ষে শিক্ষার্থীদের বসার জন্য সিঙ্গেল ডেক চেয়ার রয়েছে। শ্রেণীকক্ষগুলো শীতাতপ নিয়ন্ত্রিত।
  
  পরীক্ষা কক্ষ 
  শিক্ষার্থীদের সকল ধরনের পরীক্ষা গ্রহণের জন্য পৃথক পরীক্ষা কক্ষ রয়েছে। পরীক্ষা কক্ষগুলো প্রথম ভবনের ১০ম ও ১১তম তলায় অবস্থিত।
  
  ড্রেস কোড 
  এই কলেজে অধ্যায়নরত শিক্ষার্থীদের ক্লাসে অংশগ্রহণের জন্য নির্ধারিত ড্রেস কোড রয়েছে।
  
  নোটিশ 
  কলেজের প্রয়োজনীয় নোটিশ কলেজের নোটিশ বোর্ডে ও কলেজ গেটে টাঙিয়ে দেয়া হয়। এছাড়াও www.dcc.com.bd তে দেয়া হয়। শিক্ষার্থীদের মোবাইলে এসএমএস করে জানিয়ে দেয়া হয়।
  
  ফলাফল পর্যালোচনা 
  কলেজে অধ্যয়নরত শিক্ষার্থীদের প্রতি সাময়িকের ফল সরাসরি অভিভাবকদের হাতে প্রদান করা হয়। প্রতি সাময়িক শেষে অভিভাকদের সঙ্গে মতবিনিময় সভা অনুষ্ঠিত হয়। এবং ফলাফল উন্নতিতে করণীয় বিষয় পর্যালোচনা করা হয়। এছাড়া বছরের বিভিন্ন সময়ে অভিভাবক ও শিক্ষার্থীদের সঙ্গে বিভিন্ন ধরনের মতবিনিময় সভার আয়োজন করা হয়।
  
  বিদেশে উচ্চ শিক্ষা : এই কলেজে অধ্যয়নরত কোনো শিক্ষার্থী যদি ক্রেডিট ট্রান্সফার করতে চায় তাহলে জাতীয় বিশ্ববিদ্যালয়ের নীতিমালা অনুযায়ী ক্রেডিট ট্রান্সফার করতে পারে।
  
  তথ্যসূত্র
  
  বহিঃসংযোগ 
   
  
  বিষয়শ্রেণী:ঢাকা জেলার কলেজ
  বিষয়শ্রেণী:১৯৮৯-এ প্রতিষ্ঠিত শিক্ষা প্রতিষ্ঠান
  বিষয়শ্রেণী:বাংলাদেশের কমার্স কলেজ
  বিষয়শ্রেণী:বাংলাদেশের জাতীয় বিশ্ববিদ্যালয়ের অধীনে কলেজ
title: ঢাকা কমার্স কলেজ